Държавен вестник, бр. 20, 2021 г., стр. 128

СТР.  128	
Д Ъ Р Ж А В Е Н  В Е С Т Н И К 	
БРОЙ  20
10. Последователност на разплащанията 
 
Всички парични потоци, получени в рамките на дългова операция на Фонда (различни от сумите, 
квалифицирани като Възстановяване или Постъпления), които са класифицирани като 
главница в съответствие със счетоводните политики на ЕИБ, се разпределят за намаляване на 
неизплатената главница по заем или, в случаите на финансирани от ЕИФ дългови продукти, на 
линията за финансиране, предоставена от ЕИБ на ЕИФ за осъществяването на финансираните 
операции на Фонда. 
 
Заем означава заемен/кредитен инструмент или инструменти, предоставени от Банката на 
Фонда за осигуряване на финансирането за съответните финансираните операции.  
 
Постъпления означава всички лихви, такси, печалби и възстановени суми, получени по 
основните операции, а за капиталовите операции – всички обратни потоци (включително 
възстановяване на поети задължения и разпределения). 
 
Възстановявания означава възстановени от основните операции парични средства.  
Постъпленията и възстановените суми, получени в рамките на операция на Фонда, се 
разпределят от Банката, действаща за сметка на Фонда, в края на всяко тримесечие на 31 
март, 30 юни, 30 септември, 31 декември, между вносителите и ЕИБ и ЕИФ, както следва:  
 
(а) първо, за ЕИБ и ЕИФ за такси за управление, разпределени на тримесечие в съответствие 
с АСТ/360, и за Такси за възстановяване; 
(б) второ, за ЕИБ и ЕИФ за правни, одиторски, консултантски и подобни разходи на ЕИБ/ЕИФ; 
(в) трето, за ЕИБ и ЕИФ за разходи за хеджиране на чуждестранни валути и разходи за 
налагане на възбрана и за отрицателна лихва върху изплатените от ЕИБ или ЕИФ суми, 
ако има такива; 
(г) четвърто, за ЕИБ за съвкупната лихва, начислена върху инструментите за ликвидност на 
Вносителите (ако има такива), предоставени от ЕИБ, и за съвкупната отрицателна лихва 
върху Паричните салда на Вносителя, пропорционално една на друга; 
(д) пето, за ЕИБ за начислените разходи за финансиране по Заем или линия за финансиране, 
предоставена от ЕИБ на ЕИФ и/или в контекста на Фонда; 
(е) шесто, до един (1,0) % от Общия принос към Буфера за оперативни разходи;   
(ж) седмо, за намаляване на неизплатената главница по (i) Заем или (ii) линия за 
финансиране, предоставена от ЕИБ на ЕИФ за извършване на финансирани операции 
посредством разпределяне (A) на Постъпленията и Възстановяванията, генерирани от 
финансираните от Заем операции, за заема и (Б) на Постъпленията и Възстановяванията , 
генерирани от операциите, финансирани от линия за финансиране, предоставена от ЕИБ 
на ЕИФ, за тази линия за финансиране, и 
(з) на последно място, с изключение на следващия параграф, за всеки Вносител, 
пропорционално на неговата Вноска и кредитирано в неговия Специален регистър („Дял 
на Вносителя“). 
 
Дял на Вносител няма да се разпределя преди края на период от десет години, започващ от 
датата на влизане в сила на първото Споразумение за принос. След този период всеки 
остатъчен Дял на Вносителя ще бъде кредитиран в Специалния регистър на всеки Вносител, 
с изключение на 10% от този остатъчен Дял на Вносителя, който ще бъде запазен от ЕИБ за 
покриване на бъдещи разходи, разноски и такси на ЕИБ и ЕИФ в съответствие с 
определената последователност.  
 
С изключение на лихвите, начислени по инструментите за ликвидност, всяка сума, която не е 
платена при прилагането на определената последователност на дадена тримесечна дата на 
плащане, освен ако не е платена по друг начин съгласно Споразумението за принос, остава 
непогасена, докато не бъдат осигурени достатъчно средства за плащане на тази сума на всяка 
следваща тримесечна дата на плащане.